als_Latn dik_Latn sag_Latn
Hidhet poshtë propozimi i opozitës për të mos e falur blerjen e votës në Korçë. Gjatë konferencës së kryetarëve, nuk u pranua që të përjashtohej nga amnistia, vepra penale e blerjes së votës, e cila u filmua në Korçë. Demokratet ishin vonë, pasi me herët, amnistia kishte kaluar me konsensus. Pak ditë pasi Gjykata e Korçës mbylli procesin ndaj të akuzuarve për blerjen e votave në zgjedhjet e pjesshme për kryebashkiak, si përfitues të amnistisë, opozita kërkon ndryshim të ligjit. Kreu i grupit demokrat Edi Paloka, ka deklaruar se kërkesa për përjashtimin nga amnistia të manipulatorëve të votës, u rrëzua nga mazhoranca. Krerët e grupeve parlamentare të mazhorancës, miratuan përfshirjen në kalendarin e punimeve të Kuvendit të ligjit për nëpunësin civil. Për këtë, demokratët nuk randë dakord, pasi sipas tyre, më parë duhet respektuar vendimi i Gjykatës Kushtetuese. Në propnoncimin para mediave, Paloka akuzoi mazhorancën se për të dytën radhë parlamenti nuk mbledh seancën plenare, në shkelje të ligjit dhe Kushtetutës. Mazhoranca përfshin në kalendarin e punimeve të Parlamentit ligjin e ri për nëpunësin civil të rregulluar. Me projektligjin e ri, qeveria synon të realizojë qëllimin e aktit normativ, duke i shtyrë efektet e ligjit “Për nëpunësin civil” deri më 1 prill 2014. Opozita e kundërshton duke deklaruar se po kërkohet të hidhet poshtë ligji i miratuar një vit më parë me konsensus por edhe vendimi i Gjykatës Kushtetuese për këtë çështje. “Kërkuam që ligji për nëpunësin civil që ata duan të fusin në Parlament për të hedhur poshtë ligjin e miratuar me konsensus një vit më parë dhe për të hedhur poshtë vendimin e gjykatës Kushtetuese të mos e përfshijnë. Ne nuk jemi dakord. Ata vendosën ta kalojnë,” u shpreh Paloka, pas përfundimit të mbledhjes së konferencës së kryetarëve. Kreu i grupit të PD, Edi Paloka pas përfundimit të mbledhjes së konferencës së kryetarëve tha se nuk është gjetur konsensus sa i përket datës kur do të mbahet seance plenare, dhe as kalendarit të punimeve. Nga ana e tij, Kryetari z. Meta u shpreh se “Dita e enjte është pushim, pasi është festë kombëtare “1 MAJ” dhe ftoj opozitën që, së bashku mund të vendosim për zhvillimin e dy seancave javën që vjen, nëse ju jeni dakord”. Kreu i Grupit Parlamentar të PD-së, z. Edi Paloka paraqiti disa kërkesa lidhur me kalendarin. “Kemi kërkuar që Nënkomisioni i të Drejtave të Njeriut, në Komisionin e Ligjeve të fillojë një hetim për gjobat e vëna nga policia, kemi kërkuar informacion për tenderat e zhvilluar nga ministritë, për lëvizjet në administratë, kemi depozituar në parlament një amendament lidhur me “Amnistinë”. Gjithashtu, nuk jemi dakord për futjen në kalendar të ligjit për “ Nëpunësin Civil”, tha z. Paloka. Kryetari i Kuvendit, z. Ilir Meta sqaroi se të gjitha çështjet e ngritura nga ana e opozitës do të ndiqen nëpërmjet procedurave parlamentare. Por kreu i Grupit Parlamentar të Partisë Demokratike, Edi Paloka akuzoi mazhorancën për shkelje të ligjit dhe kushtetutës. Këto deklarata Paloka i bëri në përfundim të Konferencës së Kryetarëve, ndërsa sqaroi për mediat që nuk është rënë dakord me maxhorancën që seanca parlamentare e së enjtes, që përkon me 1 Majin, të zhvillohet në një datë tjetër. “Është hera e dytë në pak kohë që nuk zhvillohet Parlamenti. Nuk ramë dakord për kalendarin e punimeve. Kjo maxhorancë ka ndërmend të vazhdojë rrugën e shkeljes së ligjit dhe Kushtetuetës. Seanca e radhës do jetë javës që vjen, ne do vazhdojmë te kemi qëndrimet tona.
als_Latn